**Iepirkuma**

**“****Stacionāra alkometra piegāde”, identifikācijas Nr.SIADS/2025/42,**

**dokumentācija**

1. **Sabiedrisko pakalpojumu sniedzējs un kontaktinformācija:**

|  |  |
| --- | --- |
| Sabiedrisko pakalpojumu sniedzēja nosaukums | SIA „Daugavpils satiksme” |
| Reģ. Nr. | 41503002269 |
| Adrese | 18.Novembra iela 183, Daugavpils, LV-5417 |
| Tālruņa numurs | 65433632 |
| E-pasta adrese | info@dsatiksme.lv  |
| Darba laiks | pirmdiena, otrdiena, trešdiena, ceturtdiena |  8:00 – 12:00, 12:45 – 17:00 |
| piektdiena |  8:00 – 12:00, 12:45 – 15:45 |
| Kontaktpersona | SIA „Daugavpils satiksme” darba aizsardzības vecākais speciālists J.Priedītis, tālr. +371 28452723 un iepirkumu speciāliste T.Kraševska, tālr. +371 20027188 (juridiskajos jautājumos) |

1. **Iepirkuma mērķis** – stacionāra alkometra piegāde atbilstoši tehniskās specifikācijas (iepirkuma dokumentācijas 1.pielikums) un iepirkuma līguma (iepirkuma dokumentācijas 3.pielikums) prasībām.
2. **Līgumu izpildes termiņš:** līdz 30 (trīsdesmit) kalendārajām dienām no līguma abpusējas parakstīšanas dienas.
3. **Piedāvājumu izvēles kritērijs** – iepirkuma dokumentācijas prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko tiks atzīts piedāvājums ar zemāko piedāvājuma cenu.

 Pretendents nav tiesīgs iesniegt piedāvājumu variantus.

1. **Piedāvājuma iesniegšanas prasības:** pa e-pastu, sūtot piedāvājumu (parakstīts ar drošu elektronisko parakstu) uz e-pastu info@dsatiksme.lv, pa pastu vai personīgi: SIA „Daugavpils satiksme” administratīvā ēka, 18.novembra iela 183, Daugavpils, LV-5417, ar norādi „Stacionāra alkometra piegāde”, identifikācijas Nr.SIADS/2025/42.
2. **Piedāvājums jāiesniedz**: līdz **20.06.2025. plkst. 10.00.** Ja piedāvājums tiks iesniegts pēc norādītā piedāvājumu iesniegšanas termiņa beigām, to nereģistrē un nosūta atpakaļ Pretendentam.
3. Pretendenta paziņojums par labojumu vai atsaukšanu ir jāsagatavo un jāparaksta atbilstoši tiem iepirkuma dokumentācijas noteikumiem, kas attiecas uz Piedāvājuma noformēšanu un iesniegšanu. Uz piedāvājuma attiecīgi atzīmējot “LABOJUMS” vai “ATSAUKŠANA”, un nosūtot pa e-pastu info@dsatiksme.lv.
4. **Pretendentu iesniedzamie dokumenti:**
	1. Finanšu piedāvājums atbilstoši iepirkuma dokumentācijas 2.pielikumam;
	2. Pretendents iesniedz dokumentus (licences/sertifikātus un/vai apliecinājumus), kas apliecina, ka pretendentam ir oficiālas alkomentru Ražotāja un/vai Autorizētā pārstāvja piešķirtas pārstāvības tiesības Latvijā (t.i., tiesības pārdot, nodrošināt garantijas servisu, veikt alkometru remontu un apkopes Latvijas teritorijā) ar tulkojumu latviešu valodā. Ja dokumentus (licences/sertifikātus un/vai apliecinājumus) izsniegusi Preču Ražotāja pārstāvniecība vai cita pilnvarota persona, pretendentam ir jāpievieno dokumenti, kas apliecina pārstāvniecības vai pilnvarotas personas tiesības izsniegt šādus dokumentus (licences/sertifikātus un/vai apliecinājumus) Ražotāja vārdā.
	3. Pretendentam jāiesniedz spēkā esoša Valsts aģentūras "Latvijas Nacionālais akreditācijas birojs" Akreditācijas apliecības kopija, kurā jābūt norādītai pretendenta kompetencei veikt alkometru pirmreizēju un atkārtotu verificēšanu atbilstoši standartam LVS EN ISO/IEC 17020:2012 vai ekvivalentu (līdzvērtīgu) kompetences atbilstības dokumentu (kas apliecina atbilstību konkrētajam vai ekvivalentam standartam - ar kompetenci veikt alkometru pirmreizēju un atkārtotu verifikāciju);
	4. pilnvaras oriģināls vai apliecināta kopija (ja finanšu piedāvājumu paraksta pilnvarota persona, kā arī, ja līgumu parakstīs cita persona, jāpievieno attiecīgs šīs personas pilnvarojums).
5. **Prasības finanšu piedāvājuma noformēšanai:** Finanšu piedāvājumam jābūt noformētam pēc SIA „Daugavpils satiksme” parauga (iepirkuma dokumentācijas 2.pielikums), norādot piedāvāto kopējo līgumcenu EUR bez PVN. Piedāvājuma cenā jāiekļauj visus ar Preču piegādi saistītos izdevumus saskaņā ar iepirkuma dokumentācijas tehnisko specifikāciju (1.pielikums), t.sk., visus normatīvajos aktos paredzētos nodokļus (izņemot PVN 21%) un visas ar līguma izpildi saistītās izmaksas. Finanšu piedāvājumā visas summas jānorāda *euro* ar 2 (divām) decimālzīmēm aiz komata.
6. **Pasūtītājs izslēgs pretendentu no dalības iepirkumā jebkurā no šādiem gadījumiem:**
	1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta vai pārtraukta tā saimnieciskā darbība vai tas tiek likvidēts;
	2. pretendentam ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro;*
	3. pretendents nav iesniedzis iepirkuma dokumentācijas 8.punktā pieprasītos dokumentus vai iesniegtie dokumenti nav parakstīti;
	4. pretendenta piedāvājums neatbilst tehniskās specifikācijas un šajā iepirkuma dokumentācijā minētajām prasībām.
7. Iepirkuma komisija publiskajās datu bāzēs pārbauda:
	1. vai pretendentam nav pasludināts maksātnespējas process un neatrodas likvidācijas stadijā;
	2. vai pretendentam Latvijā un ārvalstī (ja tie ir reģistrēti ārvalstī vai ārvalstī ir to pastāvīgā dzīvesvieta) nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā valstī pārsniedz 150 *euro*.
8. Ja iepirkuma komisija 11.punktā minēto informāciju nevar saņemt publiskajās datubāzēs, tā pieprasa pretendentam iesniegt kompetentas institūcijas attiecīgu izziņu. Kompetento institūciju izziņas un citus dokumentus iepirkuma komisija pieņem un atzīst, ja tie izdot ne agrāk kā 3 (trīs) mēnešus pirms iesniegšanas dienas.
9. Gadījumā, ja tiks konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*, Pasūtītājs nosaka termiņu — 3 darbdienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 *euro*. Ja noteiktajā termiņā apliecinājums nav iesniegts, pretendents tiek izslēgts no dalības iepirkumā.
10. Iepirkuma komisija var lūgt, lai pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram pretendentam jāsniedz atbilde.
11. Aritmētisko kļūdu konstatēšanas gadījumā, iepirkuma komisija tās izlabo, rakstiski informējot par to pretendentu, nosūtot vēstuli pa e-pastu, kurš ir norādīts ailē „Informācija par pretendentu”.
12. Iepirkuma komisija var izdarīt grozījumus iepirkuma dokumentos.
13. Līdz iepirkuma līguma noslēgšanai, SIA „Daugavpils satiksme” ir tiesības izbeigt vai pārtraukt iepirkuma procedūru.
14. Iesniedzot pieteikumu, Pasūtītājs kā pārzinis veiks pieteikumā norādīto datu subjektu personas datu apstrādi iesniegtā piedāvājuma izvērtēšanai atbilstoši iepirkuma dokumentācijā noteiktajām prasībām, iepirkuma procesa administrēšanai, uzvarētāja noteikšanai un lēmuma pieņemšanai, informācijas sniegšanai pretendentiem un trešajām personām par iepirkuma rezultātiem. Pasūtītājs atbilstoši Vispārīgās datu aizsardzības regulas 13. panta nosacījumiem informē par sekojošiem datu apstrādes apstākļiem:
	1. pārziņa datu aizsardzības speciālists: datuaizsardziba@dsatiksme.lv;
	2. personas datu apstrādes tiesiskais pamats ir nepieciešamo darbību veikšana, lai noslēgtu iepirkuma līgumu un normatīvajos aktos, kas reglamentē iepirkuma organizēšanas kārtību, noteikto pienākumu izpilde;
	3. personas datu apstrādes ietvaros tiks apstrādāti šādi dati: vārds, uzvārds, personas kods, kontaktinformācija (e-pasts, telefona numurs), informācija par pretendenta personāla tehniskām un profesionālām spējam (pieredze, izglītība, zināšanas, kvalifikācija, amats) un to apliecinoši dokumenti; datu subjekta sniegtā cita informācija, izpildot iepirkuma dokumentācijā noteiktās prasības. Prasītājs apstrādā personas datus tikai tādā apjomā, kāds ir noteikts iepirkuma dokumentācijā pievienotajos dokumentos;
	4. personas datu saņēmēju kategorijas: Pasūtītāja pilnvarotie darbinieki iepirkuma procesa organizēšanas un lēmuma pieņemšanas nolūkos; tiesas sūdzības par pieņemtā lēmuma saņemšanas gadījumā; Datu valsts inspekcija sūdzības gadījumā par iespējamo datu aizsardzības prasību pārkāpumu; tiesībaizsardzības iestādes normatīvajos aktos noteiktajos gadījumos;
	5. personas datu ieguves avoti: iepirkuma pretendents un citas trešās personas, ja vien šādu datu ieguvi paredz normatīvie akti;
	6. automatizēta lēmuma pieņemšana un personas datu nodošana trešajām valstīm vai starptautiskai organizācijai iepirkuma organizēšanas ietvaros nav paredzēta;
	7. datu subjektam ir tiesības pieprasīt no pārziņa piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz datu subjektu, kā arī tiesības iesniegt sūdzību uzraudzības iestādei;
	8. Pasūtītājs piedāvājumu un citus iepirkuma dokumentus glabā 10 gadus pēc iepirkuma līguma noslēgšanas.

Pielikumā:

1. Tehniskā specifikācija.
2. Finanšu piedāvājums.
3. Līguma projekts.

Pielikums Nr.1

**Tehniskā specifikācija**

**iepirkumam “Stacionāra alkometra piegāde”, identifikācijas Nr.SIADS/2025/42**

1. **Prasības stacionārajam alkometram** (turpmāk – Prece):
	1. Skārienjūtīgs ekrāns;
	2. Pūšanas salmiņu uzglabāšanas/padeves tvertne;
	3. Kamera ar biometrisko sejas atpazīšanas funkciju;
	4. Attālināta piekļuve saglabātajiem datiem, kā arī attālināta darbinieku pievienošana un rediģēšana;
	5. Testējamās personas identifikācija ar RFID karti vai PIN kodu;
	6. Alkohola koncentrācijas noteikšana izelpotajā gaisā, datu saglabāšana;
	7. Testējamās personas foto uzņemšana pūšanas brīdī, kā arī saglabāšana;
	8. Automātiska datu/brīdinājuma nosūtīšana uz e-pastu, ja tiek pārsniegts iestatītais alkohola kocentrācijas limits;
	9. Automātiska ziņojuma/akta izdruka pēc mērījuma, ja tiek pārsniegts iestatītais alkohola koncentrācijas limits;
	10. Datubāzes pārskatīšana ar grupēšanas iespējām; ziņojuma/pārskata nosūtīšana uz e-pastu, izdrukāšana;
	11. Interneta savienojums 3G/4G/Wi-Fi/LAN;
	12. Savienojamība ar uzņēmumā esošo serveri;
	13. Mērījumu diapazons: 0.0 to 5.0‰;
	14. Sensors: elektroķīmiskais (A klase);
	15. Precizitāte: ±0.025‰ mērījumiem līdz 0.50‰, ±5% virs 0.50‰;
	16. Darba temperatūra: no -5 to + 50°C;
	17. Uzglabāšanas temperatūra: no -20 līdz + 70°C;
	18. Ekrāns: skārienjūtīgs, vismaz 7.0”;
	19. Strāvas padeve: AC 110-240 V, 50/60 Hz;
	20. Iemuši: vienreizlietojami salmiņi 100 000 gab.
2. Precei jāatbilst ES direktīvās noteiktajām prasībām un atbilstoši noteiktajiem standartiem, t.sk. iepakojums.
3. Līguma izpildes termiņš: līdz 30 (trīsdesmit) kalendārajām dienām no līguma abpusējas parakstīšanas dienas.
4. Uzstādīšanas adrese: Kārklu iela 24, Daugavpils.
5. Pretendentam, sagatavojot piedāvājumu, jāparedz visas ar paredzamā līguma izpildi saistītās izmaksas, tajā skaitā piegādes, uzstādīšanas, darbinieku apmācīšanas u.c. ar paredzamā līguma izpildi saistītās izmaksas, tajā skaitā finanšu risks.
6. Pretendentam piedāvājuma summā ir jāiekļauj papildus pakalpojumu, aprīkojumu, licences u.c. izmaksas, kas nav iekļautas šajā tehniskajā specifikācijā, bet ir nepieciešamas veiksmīgai līguma izpildei.
7. Preces garantija: 2 (divi) gadi no preces pieņemšanas brīža.
8. Pretendenta pienākums:
* demonstrēt mērierīces darbību un veikt presonāla apmācību;
* iesniegt lietošanas instrukciju latviešu valodā un oriģinālvalodā (preces piegādes brīdī);
* veikt mērierīces pirmreizējo verifikāciju par saviem līdzekļiem. Mērierīces piegādes brīdī jābūt pievienotam sertifikāta oriģinālam;
* garantijas laikā nodrošināt mērierīces apkopi.

SIA „Daugavpils satiksme”

darba aizsardzības vecākais speciālists J.Priedītis

05.06.2025.

Pielikums Nr.2

**Finanšu un tehniskais piedāvājums**

**iepirkumam “Stacionāra alkometra piegāde”, identifikācijas Nr.SIADS/2025/42**

|  |
| --- |
| **Informācija par pretendentu** |
| Pretendenta nosaukums  |  |
| Reģistrācijas Nr. |  |
| Juridiskā adrese |  |
| Tālr., e-pasts |  |
| Bankas nosaukums, konta numurs |  |
| Pretendenta pārstāvja vārds, uzvārds, amats, tā pilnvaras apliecinošs dokuments |  |

Pretendents ir iepazinies ar iepirkuma **“Stacionāra alkometra piegāde”, identifikācijas Nr.SIADS/2025/42** dokumentācijas prasībām, un piedāvā piegādāt preces saskaņā ar tehnisko specifikāciju (iepirkuma dokumentācijas 1.pielikums) un iepirkuma līguma (iepirkuma dokumentācijas 3.pielikums) prasībām par šādu **līgumcenu:**

|  |  |  |  |  |
| --- | --- | --- | --- | --- |
| ***Nr.*** | ***Prece*** | ***Detalizēts apraksts atbilstoši tehniskās specifikācijas prasībām*** | ***Daudzums, mērv.***  | ***Kopējā līgumcena EUR, bez PVN\**** |
| 1. | **Stacionārs alkometrs** **(t.sk. piegāde un uzstādīšana)**1. Skārienjūtīgs ekrāns;2. Pūšanas salmiņu uzglabāšanas/padeves tvertne; 3. Kamera ar biometrisko sejas atpazīšanas funkciju;4. Attālināta piekļuve saglabātajiem datiem, kā arī attālināta darbinieku pievienošana un rediģēšana;5. Testējamās personas identifikācija ar RFID karti vai PIN kodu;6. Alkohola koncentrācijas noteikšana izelpotajā gaisā, datu saglabāšana;7. Testējamās personas foto uzņemšana pūšanas brīdī, kā arī saglabāšana;8. Automātiska datu/brīdinājuma nosūtīšana uz e-pastu, ja tiek pārsniegts iestatītais alkohola kocentrācijas limits;9. Automātiska ziņojuma/akta izdruka pēc mērījuma, ja tiek pārsniegts iestatītais alkohola koncentrācijas limits;10. Datubāzes pārskatīšana ar grupēšanas iespējām; ziņojuma/pārskata nosūtīšana uz e-pastu, izdrukāšana;11. Interneta savienojums 3G/4G/Wi-Fi/LAN;12. Savienojamība ar uzņēmumā esošo serveri;13. Mērījumu diapazons: 0.0 to 5.0‰;14. Sensors: elektroķīmiskais (A klase);15. Precizitāte: ±0.025‰ mērījumiem līdz 0.50‰, ±5% virs 0.50‰;16. Darba temperatūra: no -5 to + 50°C; 17. Uzglabāšanas temperatūra: no -20 līdz + 70°C; 18. Ekrāns: skārienjūtīgs, vismaz 7.0”;19. Strāvas padeve: AC 110-240 V, 50/60 Hz;20. Iemuši: vienreizlietojami salmiņi 100 000 gab. | *Pretendents norāda detalizētu preces aprakstu atbilstoši tehniskās specifikācijas prasībām, t.sk. norāda ražotāju* | 1 komplekts |  |

*\*Pretendentam līgumcenā jāparedz visas ar pilnīgu un kvalitatīvu līguma izpildi saistītas izmaksas, t.sk., transporta izdevumi, personāla apmācību veikšanas izmaksas un citas izmaksas, kā arī tehniskajā specifikācijā nenorādītās darbu pozīcijas, bet kuras ir nepieciešamas līguma izpildei.*

Ar savu parakstu apliecinām, ka piedāvātās preces pilnīgi atbilst tehniskās specifikācijas prasībām un pretendentam nav nodokļu parādu. Piedāvājumu paraksta persona, kura likumiski pārstāv pretendentu, vai ir pilnvarota pārstāvēt pretendentu (pielikumā pilnvara) šajā iepirkuma procedūrā.

Ar šī piedāvājuma iesniegšanu pretendents:

* apņemas piegādāt preces atbilstoši tehniskajai specifikācijai un normatīvo aktu prasībām;
* piekrīt iepirkuma dokumentācijas izvirzītajām prasībām un garantē iepirkuma dokumentācijas izpildi, iepirkuma dokumentācijas noteikumi ir skaidri un saprotami;
* apliecina, ka piekrīt iepirkuma dokumentācija pievienotā līguma projekta noteikumiem un līguma slēgšanas tiesības piešķiršanas gadījumā slēgs līgumu ar pasūtītāju saskaņā ar pievienotā līguma projekta tekstu;
* apliecina, ka līguma slēgšanas tiesību piešķiršanas gadījumā būs pietiekoši finanšu līdzekļi līguma izpildei un priekšapmaksa nebūs nepieciešama;
* apliecina, ka līgumcenā iekļautas visas izmaksas, kas saistītas ar preču piegādes pilnīgu un kvalitatīvu izpildi saskaņā ar līgumu;
* apliecina, ka ir informēts, ka Pasūtītājs, kā pārzinis, veiks pretendenta, pretendenta paraksttiesīgās, pilnvarotās, pārstāvja un kontaktpersonas datu apstrādi. Ir iepazinies un informējis iepriekš minētās personas par Pasūtītāja veikto datu apstrādi un informāciju par datu apstrādes aspektiem, kas pieejama iepirkuma dokumentācijas 18. punktā, un Pasūtītāja privātuma politiku, kas atrodama Pasūtītāja mājaslapā internetā lejasdaļā (https://satiksme.daugavpils.lv/privatuma-politika).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieta) (datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, V. Uzvārds)

Pielikums Nr.3

***LĪGUMA PROJEKTS***

*Līguma sagatavošanas vieta un datums ir Daugavpils, 2025.gada \_\_.\_\_\_\_\_\_\_\_\_\_\_\_*

*Līguma parakstīšanas datums ir pēdējā pievienotā droša elektroniskā paraksta un tā laika zīmoga datums*

**\_\_\_\_\_ „\_\_\_\_\_\_\_\_\_”,** reģ.Nr. \_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, turpmāk tekstā - **pārdevējs**, kuras vārdā rīkojas tās \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, no vienas puses un

**SIA „Daugavpils satiksme”**, reģ.Nr.41503002269, juridiskā adrese 18.novembra iela 183, Daugavpils, LV-5417, kuras vārdā, pamatojoties uz Statūtiem, rīkojas tās valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Pircējs**, no otras puses, kopā un atsevišķi turpmāk – Puse/es, *pamatojoties uz iepirkuma „Stacionāra alkometra piegāde”, id.nr. SIADS/2025/42,* rezultātiem (turpmāk – iepirkums), izsakot savu brīvu gribu, bez viltus, spaidiem un maldībasnoslēdz šādu līgumu (turpmāk – līgums):

1. **Līguma priekšmets**
	1. Pircējs pasūta, bet Pārdevējs apņemas par atlīdzību un līgumā noteiktajā kārtībā, termiņā un kvalitātē veikt pirmreizēju verificēšanu, piegādāt un uzstādīt jaunu stacionāru alkometru ar to komplektējošo sastāvdaļu komponentēm komplektu (turpmāk – Prece) saskaņā ar spēkā esošajiem normatīvajiem aktiem, līgumam pievienoto Tehnisko specifikāciju (līguma pielikums Nr.1) un Pārdevēja iesniegto Finanšu un tehnisko piedāvājumu (līguma pielikums Nr.2), kas ir līguma neatņemamas sastāvdaļas.

**2.** **LĪGUMA IZPILDES KĀRTĪBA**

2.1. Pārdevējs piegādā Preci Pircējam (atbilstoši līguma 1.1.punktā norādītajam) 30 (trīsdesmit) kalendāro dienu laikā no līguma abpusējas parakstīšanas dienas.

2.2. Preču piegādes adrese: Kārklu iela 24, Daugavpils.

2.3. Pirms Preču piegādes Pārdevējs ar Pircēja par līguma izpildi atbildīgo personu pa tālruni vai e-pastu iepriekš saskaņo Preču piegādes laiku.

2.4. Pārdevējs nodrošina un veic piegādāto Preču izkraušanas darbus Preču piegādes vietā Pircēja pārstāvja (par līguma izpildi atbildīgās personas) norādītajā vietā.

2.5. Pārdevējs apņemas veikt Preču nomaiņu pret citām atbilstoši līguma 1.pielikumā noteiktajai specifikācijai un komplektācijai, ja Pircēja veiktās Preču pieņemšanas un pārbaudes laikā ir konstatēti defekti vai neatbilstība līguma 1.pielikumā noteiktajai specifikācijai un komplektācijai.

1. **LĪGUMCENA UN NORĒĶINU KĀRTĪBA**
	1. Kopējā līgumcena atbilstoši Pārdevēja iesniegtajam Finanšu piedāvājumam sastāda **\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_eiro, \_\_\_ centi) bez pievienotās vērtības nodokļa.** Pievienotās vērtības nodoklis tiek piemērots atbilstoši spēkā esošajiem Latvijas Republikas normatīvajiem aktiem.
	2. Preces vienības cena ir noteikta Finanšu piedāvājumā un paliek nemainīga visu līguma izpildes laiku.
	3. Apmaksa par Preci tiek veikta 15 (piecpadsmit) kalendāro dienu laikā pēc attiecīgo Preču piegādes pakalpojuma pabeigšanas, Preces saņemšanas un attiecīgas pavadzīmes abpusējas parakstīšanas brīža.
	4. Apmaksa tiek veikta ar pārskaitījumu uz Pārdevēja norēķinu kontu.
2. **PUŠU TIESĪBAS UN PIENĀKUMI**
	1. Pārdevējs apņemas:
		1. ievērot Latvijas Republikā un Eiropas Savienībā spēkā esošos noteikumus un normatīvus, kas reglamentē šajā līgumā noteikto;
		2. nodrošināt Preces piegādi ar savu transportu uz sava rēķina šajā līgumā noteiktajā kārtībā un termiņos, ievērojot Preču uzglabāšanas un transportēšanas noteikumus;
		3. piegādājot Pircējam Preces, noformēt un nodrošināt nepieciešamos pavaddokumentus (t.i., Pavadzīmi-rēķinu, u.c.), un, ievērot Latvijas Republikā spēkā esošo normatīvo aktu prasības, kas attiecas uz Preču kvalitāti un piegādi;
		4. garantēt Preču daudzuma un specifikācijas atbilstību pavaddokumentos norādītajam;
		5. piegādājamām Precēm jābūt (pirmreizēji verificētām, pārbaudītām un marķētām ar ražotāja nosaukumu, tipu/modeli, sērijas numuru, izgatavošanas gadu, CE zīmi), iepakotām un marķētām, atbilstoši spēkā esošo normatīvo aktu prasībām;
		6. Pārdevējs piegādātās Preces nodod, bet Pircējs pieņem ar Preču pavaddokumentiem (mērīšanas līdzekļa tipa apstiprinājuma sertifikātu un tipa apstiprinājuma zīmi, Preču pirmreizējās verificēšanas atzīmi/ sertifikātu (oriģinālu) un lietošanas instrukciju latviešu valodā). Pārdevējs Preces nodevis un Pircējs pieņēmis pēc Preces saņemšanas, ko apliecina abpusēji parakstīts Preču pieņemšanas-nodošanas akts vai Pavadzīme-rēķins;
		7. novērst visas Pircēja konstatētās neprecizitātes un trūkumus.
	2. Pircējs apņemas:
		1. saņemt Preci no Pārdevēja šajā līgumā noteiktajā kārtībā;
		2. veikt norēķinus ar Pārdevēju saskaņā ar šī līguma noteikumiem.
	3. Pircējam ir tiesības:
		1. pieprasīt no Pārdevēja informāciju par līguma izpildes gaitu;
		2. nepieņemt Preces, ja tās ir nekvalitatīvas un neatbilst līgumā un tehniskajā specifikācijā izvirzītajām prasībām.
3. **PRECES NODOŠANAS UN PIEŅEMŠANAS KĀRTĪBA, GARANTIJA**
	1. Par Preces saņemšanas datumu tiek uzskatīts datums, kad Pircējs faktiski saņēma Preci līgumā noteiktajā kārtībā, termiņos un kvalitātē atbilstoši līgumam pievienotajai Tehniskajai specifikācijai (līguma pielikums Nr.1) un abas Puses parakstīja pavadzīmi-rēķinu.
	2. Ja Preces pieņemšanas laikā tiek konstatēta Preces kvalitātes neatbilstība/as, par to tiek sastādīts defektu akts, kuru paraksta abas Puses. Saskaņā ar defektu aktu Pārdevējs apņemas 5 (piecu) darba dienu laikā uz sava rēķina novērst defektu aktā norādītos trūkumus un par saviem līdzekļiem un ar saviem spēkiem piegādāt Pircējam kvalitatīvu Preci.
	3. Pārdevējs garantē Preces kvalitāti visa garantijas perioda (turpmāk – Garantijas periods) ietvaros, kas ir norādīts līguma pielikumā. Garantijas periods attiecināms uz visiem piegādātās Preces komplektējošajiem elementiem. Ja Preces ražotājs nosaka vai piedāvā labākus noteikumus un garāku Garantijas periodu par līguma pielikumā noteikto, spēkā ir Preces ražotāja noteikumi.
	4. Par Garantijas perioda ietvaros konstatētajiem trūkumiem/defektiem Pircējs rakstveidā paziņo Pārdevējam. Pārdevējam ir pienākums nekavējoties, bet ne vēlāk kā Pircēja norādītā saprātīgā laika periodā (t.i., ne vēlāk kā 10 (desmit) kalendāro dienu laikā, un, uz sava rēķina novērst visus Garantijas perioda ietvaros konstatētos un Pircēja norādītos Preču trūkumus/defektus, izņemot gadījumus, ja šādi trūkumi/defekti radušies Pircēja rupjas neuzmanības dēļ.

5.5. Ja Pārdevējs nav uzsācis paziņoto trūkumu/defektu novēršanu līguma 5.4. punktā minētajā Pircēja norādītā termiņā vai nav pienācīgi novērsis paziņotos trūkumus/defektus vai bojājumus Pircēja norādītā saprātīgā termiņā, Pircējs, par to rakstveidā paziņojot Pārdevējam, ir tiesības, bet ne pienākums, konstatēto trūkumu/defektu un bojājumu novēršanu veikt pieaicinot jebkuru Pircēja izvēlētu trešo personu. Visus zaudējumus, izmaksas un izdevumus, kas Pircējam tieši vai netieši radušies, veicot trūkumu/defektu un bojājumu novēršanu ar saviem spēkiem vai pieaicinot Pircēja izvēlētas personas, sedz Pārdevējs.

1. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā līguma nosacījumi, kā rezultātā viena no Pusēm otras Puses vainas dēļ cietusi zaudējumus.
	2. Par Preces nesavlaicīgu piegādi, Pircējam ir tiesības ieturēt no Pārdevēja līgumsodu 0,5% apmērā no kopējās līgumcenas par katru dienu, bet ne vairāk kā 10% no kopējās līgumcenas.
	3. Par līgumā paredzēto maksājumu termiņu neievērošanu, Pārdevējam ir tiesības ieturēt no Pircēja līgumsodu 0,5% apmērā no nenomaksātās summas par katru nokavēto dienu, bet ne vairāk kā 10% no kavētā maksājuma.
	4. Gadījumā, ja Pārdevējs nav novērsis Preces trūkumus līgumā paredzētajā laikā, tad Pārdevējam var tikt piemērots līgumsods 0,5% apmērā no Preces cenas par katru nokavēto dienu, bet ne vairāk kā 10% no kopējās līgumcenas un ieturot to no maksājuma.
	5. Visi ar esošo līgumu saistītie strīdus jautājumi tiek risināti uz Pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
2. **NEPĀRVARAMA VARA**
	1. Puses tiek atbrīvotas no atbildības par līguma saistību neizpildi, ja to izraisījuši nepārvaramas varas apstākļi, kurus Puses nevarēja paredzēt, kontrolēt vai novērst un par kuru iestāšanos Puses nav vainojamas. Par nepārvaramās varas apstākļiem uzskatāmas dabas stihijas, ugunsgrēki, karadarbība, pilsoniskie nemieri, sacelšanās, streiki, epidēmijas, embargo, ierobežojumi enerģijas padevē, valdības lēmumi un citi ārpus līguma slēdzēju kontroles esoši apstākļi.
	2. Nepārvaramas varas iestāšanās gadījumā Pusēm nekavējoties rakstveidā jāinformē par šādu apstākļu iestāšanos un jāveic visi nepieciešamie pasākumi, lai nepieļautu zaudējumu veidošanos.
	3. Ierobežojumus, kurus Puses varēja paredzēt iepirkuma laikā un līguma noslēgšanas brīdī, uzskatīti par tādiem, kas dod pamatu līguma termiņa kavējumam vai neizpildei kopumā, ja vien Pārdevējs nepierāda, ka noslēdzot līgumu, tas nevarēja un tam nevajadzēja šos apstākļus paredzēt.
3. **LĪGUMA TERMIŅŠ UN IZBEIGŠANAS NOSACĪJUMI**
	1. Līgums stājas spēkā abu Pušu parakstīšanas dienā un **darbojas līdz Pušu saistību pilnīgai izpildei.**
	2. Pircējam ir tiesības vienpusēji izbeigt līgumu, par to rakstiski brīdinot Pārdevēju, ja:
		1. Pārdevējam piemērojamais līgumsoda apmērs ir sasniedzis 10% (desmit procentus) no kopējas līgumcenas;
		2. Pārdevējs pārkāpj vai nepilda būtiskus līgumā paredzētus pienākumus;
		3. Pārdevējs pārtrauc savu darbību, kā juridiska persona, un tam nav tiesību un saistību pārņēmēja;
		4. ir pasludināts Pārdevēja maksātnespējas process vai iestājas citi apstākļi, kas liedz vai liegs Pārdevējam turpināt līguma izpildi saskaņā ar līguma noteikumiem.
	3. Jebkurai no Pusēm ir tiesības pārtraukt līgumu 30 (trīsdesmit) dienas iepriekš rakstiski brīdinot par to otru Pusi, nosūtot paziņojumu otrai Pusei uz tās juridisko adresi vai uz elektronisko pasta adresi, izmantojot drošu elektronisko parakstu.
	4. Līguma laušana neatbrīvo Puses no savstarpējo saistību izpildes, tai skaitā līgumsoda samaksas, ja tāds būtu aprēķināms.
4. **CITI NOTEIKUMI**
	1. Pienākumi un tiesības, kas nav ietvertas šajā līgumā, tiek regulēti atbilstoši Latvijas Republikas normatīvajiem aktiem.
	2. Ja kāds no līguma nosacījumiem zaudē spēku normatīvo aktu grozījumu gadījumā, līgums nezaudē spēku tā pārējos punktos, un šajā gadījumā Puses piemēro līgumu atbilstoši spēkā esošajiem normatīvajiem aktiem.
	3. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai tiek mainīti to vadītāji, līgums paliek spēkā un tā nosacījumi ir saistoši Pušu tiesību un saistību pārņēmējam.
	4. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	5. Pircējs, kā pārzinis, veiks Pārdevēja datu subjektu personas datu (paraksttiesīgās personas un kontaktpersonas identificējošās informācijas, kontaktinformācijas, maksājuma datos ietvertās un ar līguma izpildi saistītās informācijas) apstrādi līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums līguma noslēgšanai un izpildei. Neveicot personas datu apstrādi, līguma noslēgšana un izpilde nav iespējama.
	6. Pircējs datu subjekta personas datus glabās 5 (piecus) gadus no saistību pilnīgas izpildes. Datu subjektiem ir tiesības pieprasīt no Pircēja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pircēja privātuma politikā, kas atrodama mājaslapā internetā lejasdaļā (<https://satiksme.daugavpils.lv/privatuma-politika>).
	7. Par līguma grozījumiem vai papildinājumiem Puses vienojas rakstiski. Jebkuri līguma papildinājumi vai grozījumi ir pieļaujami pie nosacījuma, ka tie nav pretrunā ar Sabiedrisko pakalpojumu sniedzēju iepirkumu likuma noteikumiem, un tiek noformēti rakstveidā un kļūst par šī līguma neatņemamām sastāvdaļām.
	8. Puses nozīmē **atbildīgās personas** par līguma izpildes kontroli:
		1. Pircēja atbildīgā persona: \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_;
		2. Pārdevēja atbildīgā persona: \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
	9. Līgums sastādīts latviešu valodā uz \_\_ (\_\_\_\_\_) lapām ar pielikumiem: 1.pielikums “Tehniskā specifikācija” uz \_\_ (\_\_\_\_\_) lapām un 2.pielikums “Finanšu un tehniskais piedāvājums” uz \_\_ (\_\_\_\_\_) lapām, un parakstīts ar drošu elektronisko parakstu.
5. **PUŠU REKVIZĪTI**

**Pircējs Pārdevējs**